**СПИСЪК НА ПРОЕКТНИТЕ ПРЕДЛОЖЕНИЯ, КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА ПО ПРОЦЕДУРА ЗА ПОДБОР НА ПРОЕКТИ № BG14MFOP001-5.021 „МЕРКИ ЗА ПРЕДЛАГАНЕ НА ПАЗАРА - СЕКТОР „АКВАКУЛТУРИ“, МЯРКА 5.3 „МЕРКИ ЗА ПРЕДЛАГАНЕ НА ПАЗАРА“, ЧЛ. 68, ПАРАГРАФ 3 ОТ РЕГЛАМЕНТ (ЕС) 508/2014, ИЗМЕНЕН С РЕГЛАМЕНТ (ЕС) 2022/1278 НА EВРОПЕЙСКИЯ ПАРЛАМЕНТ И НА СЪВЕТА ОТ 18 ЮЛИ 2022 ГОДИНА ПО ОТНОШЕНИЕ НА СПЕЦИАЛНИ МЕРКИ ЗА СМЕКЧАВАНЕ НА ПОСЛЕДИЦИТЕ ОТ АГРЕСИВНАТА ВОЙНА НА РУСИЯ СРЕЩУ УКРАЙНА ВЪРХУ РИБОЛОВНИТЕ ДЕЙНОСТИ И ЗА ОГРАНИЧАВАНЕ НА ВЪЗДЕЙСТВИЕТО ОТ СЪТРЕСЕНИЕТО НА ПАЗАРА, ПРИЧИНЕНО ОТ ТАЗИ АГРЕСИВНА ВОЙНА, ВЪРХУ ВЕРИГАТА НА ДОСТАВКИ НА ПРОДУКТИ ОТ РИБОЛОВ И АКВАКУЛТУРИ“ ПО ПРОГРАМАТА ЗА МОРСКО ДЕЛО И РИБАРСТВО 2014-2020 Г. (ПМДР)**

|  |  |  |  |  |
| --- | --- | --- | --- | --- |
| **№** | **Рег. № на проектното предложение** | **Наименование на кандидата** | **Наименование на проектното предложение** | **Основание за отхвърляне**  ***(посочват се конкретните основания, а не само препратки към документите и условията, които не са изпълнени)*** |
| **1.** | **BG14MFOP001-5.021-0003** | **„П.А.Л-БГ“ ЕООД** | **„Осигуряване на компенсации за понесени допълнителните разходи поради сътресението на пазара, причинено от агресивната война на Русия срещу Украйна“** | След извършване на оценка за административно съответствие и допустимост на проектно предложение № BG14MFOP001-5.021-0003, съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение **не отговаря** на изискванията, посочени в т. 9 „Минимален и максимален размер на безвъзмездната финансова помощ за конкретен проект“ от Условия за кандидатстване и изпълнение (УКИ) по процедура за подбор № BG14MFOP001-5.021 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“: „*В случай, че предприятието има приходи от дейност, различна от производство на аквакултура, при изчисляване на компенсацията се взимат нетните приходи от продажби в Раздел VI от Отчета за приходи и разходи (ОПР) за 2022 г. - Нетни приходи от продажби по икономически дейности с код по КИД 2008 - код 03.21 „Развъждане и отглеждане на риба и други водни организми в солени басейни“ и/или код 03.22 „Развъждане и отглеждане на риба и други водни организми в сладководни басейни.*“.  След извършена оценка на проектното предложение и направено изчисление на компенсацията за фураж и гориво при производство на аквакултури,съгласно горепосочените указания, както и съгласно Приложение № 9 Методика за изчисление на компенсациите, където за подсектор производство на аквакултури:  „***Компенсацията за фураж се изчислява по следния метод****:*  *Компенсация за фураж се изчислява както следва: БФП = (X\*Y)\*Z, където:*  *- X е 28,5% индексът на инфлация по данни от НСИ;*  *- Y е 39,72% теглови коефициент на частта на разходите за фураж, спрямо общите разходи за производството на аквакултури, изчислен, на база декларираните по реда на чл. 27 от Закона за рибарството и аквакултурите средноаритметични данни 2019 г., 2020 г. и 2021 г.;*  *- Z - Нетните приходи от продажби от собствено производство на ред „Продукция“ (код 15110 за производители на аквакултури от приходната част на Отчета за приходи и разходи (ОПР) за 2022 г. на кандидата.*  ***Компенсация за гориво се изчислява по следния метод****:*  *- X e 36,67% осреднената стойност на инфлацията по данни от НСИ;*  *- Y e 0,5% теглови коефициент на частта на разходите за гориво, спрямо общите разходи за производството на аквакултури, изчислен по статистически метод от УО на ПМДР;*  *- Z e стойността на нетните приходи от продажби от собствено производство на ред „Продукция“ (код 15110) от приходната част на Отчета за приходи и разходи (ОПР) за 2022 г. на кандидата.*  ***Обща компенсация = Компенсация за фураж + Компенсация за гориво при производство на аквакултури***“,  е установено, че изчислението води до резултат „0“ (нула). Това е поради факта, че съгласно Отчета за приходи и разходи за 2022 г., в раздел „Нетни приходи от продажби по икономически дейности“ в годишната данъчна декларация за 2022 г., кандидатът няма отчетени приходи от продажби с код по КИД 2008 - код 03.21 „*Развъждане и отглеждане на риба и други водни организми в солени басейни*“ и/или код 03.22 „*Развъждане и отглеждане на риба и други водни организми в сладководни басейни*“ за 2022 г.  След извършената проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.  В тази връзка на 13.09.2023 г., чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-5.021-0003-M001, с което е поискана допълнителна информация от кандидата за отстраняване на откритата нередовност. Указан е срок до 20.09.2023 г., в който да бъде предоставена мотивирана обосновка на откритото несъответствие, а именно: „*След извършена служебна справка е установено, че дружеството-кандидат е със 100% приходи по КИД 10.20 „Преработка и консервиране на риба и други водни животни, без готови ястия“. Съответно данните, вписани в нетните приходи от продажби на ред „Продукция“ (код 15110) от приходната част на Отчета за приходи и разходи (ОПР) за 2022 г. на кандидата, са отразени в ред 10 „Производство на хранителни продукти“. В ред 03 „Рибно стопанство“ не са отразени приходи и съответно не може да бъде изчислена компенсация съгласно УКИ по настоящата процедура. Съгласно т. 9 от УКИ: „Размерът на компенсацията се изчислява съгласно Методиката за изчисление на компенсациите, Приложение № 9 към настоящите условия за кандидатстване и изпълнение. В случай, че предприятието има приходи от дейност, различна от производството на аквакултура, при изчислението на компенсацията се взимат предвид нетните приходи от продажби в Раздел VI от ОПР - Нетни приходи от продажби по икономически дейности с код по КИД 2008 - код 03.21 „Развъждане и отглеждане на риба и други водни организми в солени басейни“ и/или 03.22 „Развъждане и отглеждане на риба и други водни организми в сладководни басейни“ за 2022 г.“. Във връзка с горното, моля да представите мотивирана обосновка на откритото несъответствие*“.  Кандидатът е отговорил на комуникацията в регламентирания срок, като е посочил следното: „*Моля да вземете под внимание, че дружеството притежава преработвателно предприятие регистрирано в БАБХ, вследствие всички приходи на дружеството биват отнесени към статистически КИД 10.20 „Преработка и консервиране на риба и други водни животни, без готови ястия“ в съответствие с указанията от НСИ независимо, че дружеството стопанисва три рибовъдни стопанства*“.  С представеното обяснение, както и съгласно представените изискуеми документи по реда на т. 24 от УКИ, кандидатът доказва, че притежава аквакултурни стопанства и е извършвал дейност по отглеждане на аквакултура през 2022 г., но пред НАП и НСИ е регистрирал своите приходи по икономически дейности с код по КИД 2008 - 10.20 „*Преработка и консервиране на риба и други водни животни, без готови ястия*“. Съответно, в своята годишна данъчна декларация за 2022 г., в Отчета за приходи и разходи за 2022 г., раздел „Нетни приходи от продажби по икономически дейности“, с код по КИД 2008 – 03 „Рибно стопанство“, кандидатът не е отчел приходи от дейности, свързани с производство на аквакултури.  Имайки предвид гореизложеното, при извършване на изчисленията за определяне на размера на компенсацията за гориво и компенсациите за фураж съгласно указанията, посочени в т. 9 от УКИ и Методиката за изчисление на компенсациите, Приложение № 9 към тях, е получен резултат 0 лв.:  **БФП (за гориво) = 36,67% x 0,5 % х 0 лв. = 0 лв.**  **БФП (за фураж) = 28,5% x 39,72% х 0 лв. = 0 лв.**  **Обща компенсация = Компенсация за фураж (0 лв. ) + Компенсация за гориво при производство на аквакултури (0 лв.) = 0 лв.**  Съгласно Приложение № 4 Критерии и методология за оценка на проектни предложения по процедура за подбор № BG14MFOP001-5.021 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“ към Условията за кандидатстване и изпълнение, в случай че по време на оценката се установи наличие на недопустима компенсация, оценителната комисия служебно премахва/коригира съответните разходи от бюджета на проекта.  Извършените корекции на данни в бюджета не могат да водят до: увеличаване на размера на безвъзмездната финансова помощ, предвидени в подаденото проектно предложение, невъзможност за изпълнение на целите на проекта или на проектните дейности, нарушаване на принципите по чл. 29, ал. 1, т. 1 и 2 от ЗУСЕФСУ.  При несъответствие с някое от посочените изисквания и критерии за допустимост по процедурата, проектното предложение се отхвърля.  Поради изложените по-горе аргументи, проектно предложение с рег. № BG14MFOP001-5.021-0003 е включено в Списъка на проектните предложения, които не се допускат до етап Техническа и финансова оценка по настоящата процедура. |
| **2.** | **BG14MFOP001-5.021-0007** | **„БЛЯК СИЙ ШЕЛС“ ООД** | **„Осигуряване на компенсации за понесени допълнителните разходи поради сътресението на пазара, причинено от агресивната война на Русия срещу Украйна“** | След извършване на оценка за административно съответствие и допустимост на проектно предложение с № BG14MFOP001-5.021-0007, съгласно чл. 29, ал. 2, т. 1, буква „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Поради липса на задължително изискуеми документи и непредставени допълнително поискани такива, проектното предложение (ПП) попада в обхвата на условието в т. 2 на т. 11.2 „Критерии за недопустимост на кандидатите“ от Условията за кандидатстване и изпълнение (УКИ) по настоящата процедура и съответно не отговаря на ***Критерий № 12 „Кандидатът не попада, под което и да е от условията, изброени в т. 11.2 „Критерии за недопустимост на кандидатите“ от Условията за кандидатстване по настоящата процедура“*** от Приложение 4 „Критерии и методология за оценка на проектните предложения по Процедура за подбор на проекти BG14MFOP001-5.021 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“.  Съгласно т. 2 на т. 11.2 „Критерии за недопустимост на кандидатите“ от УКИ: „*Потенциалните кандидати не могат да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че имат изискуеми и ликвидни задължения по ОПРСР 2007-2013 г. и ПМДР 2014-2020 г., освен ако е допуснато разсрочване, отсрочване или обезпечение на задълженията*“.  След извършена служебна справка в Държавен фонд „Земеделие“ е получено писмо с рег. № 10-607/01.08.2023 г., съгласно което на кандидата е наложена финансова корекция в Книгата на длъжниците на СО по ОПРСР (2007-2013), съгласно Заповед № РД-1737/21.12.2013 г. на изпълнителния директор на Изпълнителна агенция по рибарство и аквакултури по проект с УНПВG0713EFF-212-80128 и наименование „Производствени инвестиции в аквакултурата от ОПРСР 2007-2013. Наложена е финансова корекция и същата е регистрирана като нередност с НИН 2014/EFF/000017. Към 30.06.2023 г. осчетоводеното ЛВ № 7139 и сумата за възстановяване заедно с лихвата е в размер на 256 211,26 лв.  Във връзка с извършената служебна проверка в ДФЗ може да се направи обосновано заключение, че проектното предложение не отговаря на *Критерий № 12 „Кандидатът не попада, под което и да е от условията, изброени в т. 11.2 „Критерии за недопустимост на кандидатите“ от Условията за кандидатстване по настоящата процедура*“ от Приложение № 4 към УКИ и следва да се счита за недопустим съгласно т. 2 на т. 11.2 „Критерии за недопустимост на кандидатите“ от УКИ.  Съгласно Приложение № 4 „Критерии и методология за оценка на проектните предложения по Процедура за подбор на проекти BG14MFOP001-5.021 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“ към УКИ, при несъответствие с изискванията по т. 10 – 14 от проверките на етап АСД, проектното предложение се отхвърля.  Поради изложените по-горе аргументи, проектно предложение с рег. № BG14MFOP001-5.021-0007 е включено в Списъка на проектните предложения, които не се допускат до етап Техническа и финансова оценка, по настоящата процедура. |
| **3.** | **BG14MFOP001-5.021-0038** | **„ИЗВОР – АК“ ЕООД** | **„Мерки за предлагане на пазара - сектор „Аквакултури“ на фирма „ИЗВОР- АК“ ЕООД“** | След извършване на оценка за административно съответствие и допустимост на проектно предложение № BG14MFOP001-5.021-0038 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 1 „*Формулярът за кандидатстване е подаден по електронен път чрез системата ИСУН 2020 и* ***е подписан с валиден КЕП*** *от лице с право да представлява кандидата или упълномощено от него лице. В случаите, когато кандидатът се представлява заедно от няколко физически лица, проектното предложение се подписва от всяко от тях при подаването.*“ от Приложение № 4 Критерии и методология за оценка на проектни предложения по Програмата за морско дело и рибарство 2014 – 2020 г. (ПМДР) по процедура чрез подбор на проекти № BG14MFOP001 - 5.021 „Мерки за предлагане на пазара - сектор "Аквакултури"“ по мярка 5.3 „Мерки за предлагане на пазара“, чл. 68 (3) от Регламент 508/2014, изменен с Регламент (ЕС) 2022/1278 на Европейския Парламент и на Съвета от 18 юли 2022 година по отношение на специални мерки за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури към Условията за кандидатстване и изпълнение (УКИ) по процедурата.  След извършена проверка на предоставените документи и съгласно чл. 34, ал. 2 от ЗУСЕФСУ: „*Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение*“, на 13.09.2023 г. чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-5.021-0038-M001, с което е поискана допълнителна информация от кандидата за отстраняване на откритата нередовност. Указан е срок до 20.09.2023 г., в който да бъде предоставена мотивирана обосновка на откритото несъответствие, а именно:  *„4. Съгласно т. 23 от УК -* *Проектното предложение се подава електронно чрез ИСУН 2020 като се подписва* ***с валиден КЕП към датата на кандидатстване*** *от лице с право да представлява кандидата или упълномощено от него лице.*  *КЕП, с който са подписани и подадени документите е бил валиден до 28.2.2022 г. 11:24:00. Документите са качени в ИСУН на 01.03.2023 г. В тази връзка моля да представите мотивирана обосновка на откритото несъответствие.*  Кандидатът е отговорил на комуникацията в регламентирания срок и е предоставил следното обяснение на откритото несъответствие:  „*4. Обяснение за ел. подпис: Квалифицираният електронен подпис, с който е подадено проектното предложение е валиден към датата на кандидатстване.*  *Представям справка, съгласно която се вижда че електронният подпис е с титуляр и автор Левъридж консулт ООД и е подновен на 16.02.2023г. за срок от 3 години, и е валиден до 15.02.2026г.*  *По отношение на горното е видно че датата на додаване на проектното предложение /01.03.2023/ в ИСУН 2020 е след датата на подновяване на подписа. При подписването допускаме, че е станала софтуерна грешка, като подписването е същият подпис, който е подновен.*  *Настояшият отговор отново е подаден със същият подпис.*“  Представената от кандидата обосновка не е приета за основателна и съответстваща на горецитираните изисквания на т. 23 от УКИ: - *Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020), единствено с използването на* ***валиден*** *Квалифициран електронен подпис (КЕП), чрез модула „Е-кандидатстване“ на следния интернет адрес:* [*https://eumis2020.government.bg*](https://eumis2020.government.bg)*.,* с оглед на факта, че серийният номер на КЕП, с който е подадено проектното предложение (**3E80BD29F5F0CFCB**) е различен от номера на КЕП, който е представен в обосновката на кандидата (**5F7C7799D1F18AFD**).  Предвид констатираното несъответствие на серийните номера на КЕП, с който е подадено проектното предложение и номера на КЕП, който е представен в обосновката на кандидата и съгласно чл. 34, ал. 2 от ЗУСЕФСУ, на 12.10.2023 г. чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-5.021-0038-M002, с което е поискана допълнителна информация от кандидата за отстраняване на откритата нередовност. Указан е срок до 19.10.2023 г., в който да бъде предоставена мотивирана обосновка на откритото несъответствие, а именно:  „*Представената от Вас обосновка не е приета за основателна и съответстваща на изискванията на т. 23 от УКИ: „Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020), единствено с използването на валиден Квалифициран електронен подпис (КЕП), чрез модула „Е-кандидатстване“ на следния интернет адрес: https://eumis2020.government.bg.“, с оглед на факта, че серийният номера на КЕП, с който е подадено проектното предложение (3E80BD29F5F0CFCB) е различен от номера на КЕП, който е представен във Вашата обосновка (5F7C7799D1F18AFD)*.  *В тази връзка моля да представите мотивирана обосновка на откритото несъответствие*.“  Кандидатът е отговорил на комуникацията в регламентирания срок и е предоставил следното обяснение на откритото несъответствие:  „*Във връзка с подаването на ФК с електронния подпис на титуляр "Левъридж консулт" ООД, Ви потвърждаваме отново, че фирмата на 16.02.2023 г. е представила електронен носител ( флаш памет ) за подновяване на електронния си подпис, като съществуващия подпис със сериен номер 2АЕ4730883347287 е прекратен на 16.02.2023 г. На електронния носител ( на който е бил инсталиран и прекратения КЕП) е достъпен само валидния електронен подпис със сериен номер 5F7C7799D1F18AFD. При подписването на формуляра за кандидатстване допускаме, че е станала софтуерна грешка, тъй като другия номер не е видим на флашката. Предполагаме, че е софтуерна грешка при изписването на сертификат, който вече не е бил прекратен.*  *Представяме кореспонденция по имейл с Инфонотари и официално писмо от Инфонотари, справки от публичния регистър на Инфонотари, от които е видно, че електронния подпис на Левъридж консулт е подновен преди подаването на ФК, както и че това е станало в един и същи ден на прекратяване на КЕП с номер* *2АЕ4730883347287*.“  Предоставената от кандидата допълнителна обосновка не потвърждава валидността на КЕП, с който е подадено проектното предложение, поради което представената от кандидата обосновка не е приета за основателна и съответстваща на горецитираните изисквания на т. 23 от УКИ: - *Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020), единствено с използването на* ***валиден*** *Квалифициран електронен подпис (КЕП), чрез модула „Е-кандидатстване“ на следния интернет адрес:* [*https://eumis2020.government.bg*](https://eumis2020.government.bg)*.,* с оглед на факта, че серийният номер на КЕП, с който е подадено проектното предложение (**3E80BD29F5F0CFCB**) е различен от номерата на КЕП, които са представени в обосновката на кандидата (**5F7C7799D1F18AFD и 2АЕ4730883347287**).  Също така оценителната комисия е извършила допълнителна проверка, като е отправила искане за техническо съдействие към дирекция „Централно координационно звено“ в администрацията на Министерския съвет и „Борика“ АД, но от получените отговори не може да се направи оценка за валидността на КЕП, с който е подписано конкретното проектно предложение.  В изпълнение на разпоредбата на чл. 34, ал. 2 от ЗУСЕФСУ и когато след допълнително изискване по установения ред на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване и изпълнение на процедурата, както и взимайки предвид законовото разпореждане, указващо, че отстраняването на нередовностите не може да води до подобряване на качеството на проектното предложение, проектно предложение № BG14MFOP001-5.021-0038 не отговаря на Условията, поради което производството по него се прекратява.  Съгласно Приложение № 4 Критерии и методология за оценка на проектни предложения по Програмата за морско дело и рибарство 2014 – 2020 г. (ПМДР) по процедура чрез подбор на проекти № BG14MFOP001-5.021 „Мерки за предлагане на пазара - сектор „Аквакултури“, при несъответствие с някое от посочените изисквания и критерии за допустимост по процедурата, проектното предложение се отхвърля.  Поради изложените по-горе аргументи, проектно предложение с рег. № BG14MFOP001-5.021-0038 е включено в Списъка на проектните предложения, които не се допускат до етап Техническа и финансова оценка по настоящата процедура. |
| **4.** | **BG14MFOP001-5.021-0043** | **„МАРТО ФИШ“ ЕООД** | **„Осигуряване на компенсации на стопанствата, заети с производство на аквакултури за смекчаване на последиците от агресивната война на Русия срещу Украйна върху риболовните дейности и за ограничаване на въздействието от сътресението на пазара, причинено от тази агресивна война, върху веригата на доставки на продукти от риболов и аквакултури“** | След извършване на оценка за административно съответствие и допустимост на проектно предложение № BG14MFOP001-5.021-0043 съгласно чл. 29, ал. 2, т. 1, б. „а“ от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ) и § 70 от Преходните и заключителни разпоредби към ЗИД на ЗУСЕСИФ (Обн. ДВ, бр. 51 от 2022 г.), е установено следното:  Проектното предложение не отговаря на Критерий № 11 „Кандидатът е регистриран преди 24.02.2022 г. и е осъществявал стопанска дейност през 2022 г.“ от Приложение № 4 Критерии и методология за оценка на проектни предложения към Условията за кандидатстване и изпълнение по процедура № BG14MFOP001-5.021 „Мерки за предлагане на пазара - сектор „Аквакултури“, Мярка 5.3 „Мерки за предлагане на пазара“.  След извършена проверка на предоставените документи и съгласно чл. 34, ал. 2 от ЗУСЕФСУ: „Когато при проверката по ал. 1 се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“, на 13.09.2023 г., чрез Модул „Комуникация“ в ИСУН 2020, е изпратено уведомление с регистрационен номер BG14MFOP001-5.021-0043-M001, с което е поискана допълнителна информация от кандидата за отстраняване на откритата нередовност. Указан е срок до 20.09.2023 г., в който да бъде предоставена мотивирана обосновка на откритото несъответствие, а именно:  1. Приложеното към Формуляра за кандидатстване удостоверение за регистрация по реда на чл. 25 от ЗРА не се чете. Изискано е да се предостави отново посоченото удостоверение, което е задължително изискуемо съгласно т. 1 от т. 24 от Условията за кандидатстване и изпълнение (УКИ).  2. Със своето проектно предложение „МАРТО ФИШ“ ЕООД кандидатства за компенсация за един брой аквакултурно стопанство – РС „Първенец“. В тази връзка кандидатът е предоставил изискуемите документи съгласно т. 2 от т. 24 от Условията за кандидатстване и изпълнение (УКИ) – удостоверение по реда на чл. 137 от ЗВМД. Извършена служебна справка в публичния регистър на БАБХ на обектите за производство на аквакултури, не показва данни за регистрация на обект, стопанисван от „МАРТО ФИШ“ ЕООД. В тази връзка е изискана мотивирана обосновка за откритото несъответствие.  3. Представеното удостоверение по реда на чл. 137 от ЗВМД с № Я-5247/09.09.2022 г., издадено от ОДБХ – гр. Ямбол, не съответства на изискванията, посочени в т. 11.1.4 от УКИ: „Допустими по настоящата процедура за подбор на проекти са само кандидати, които са регистрирани по реда на чл. 137 от Закона за ветеринарномедицинската дейност (ЗВД) преди 24.02.2022 година и са осъществявали стопанска дейност през календарната 2022 година“.  Видно от представените финансови документи, стопанството е осъществявало дейност през 2022 г., но е регистрирано след 24.02.2022 г. Изискано е да се предостави мотивирана обосновка на установеното несъответствие с критериите за допустимост по настоящата процедура.  4. След извършена служебна справка за регистрация по реда на чл. 25 от ЗРА на аквакултурно стопанство, управлявано от „МАРТО ФИШ“ ЕООД, е установено, че удостоверението за регистрация по реда на чл. 25 от ЗРА, е издадено на 18.11.2022 г. Съгласно т. 11.1.3 от УКИ: „Допустими по настоящата процедура за подбор на проекти са само кандидати, които са регистрирани по реда на чл. 25 от ЗРА преди 24.02.2022 година и са осъществявали стопанска дейност през календарната 2022 година“. Изискано е да се предостави мотивирана обосновка на установеното несъответствие с критериите за допустимост по настоящата процедура.  5. Приложените декларации към Условията за кандидатстване и изпълнение (УКИ) – Приложение 2 не се четат. При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора. Наличието на криптирани файлове е основание за прекратяване на производството по отношение на кандидата и отхвърляне на проектното му предложение. В тази връзка е изискано да бъдат представени отново декларациите към Условията за кандидатстване и изпълнение (УКИ) – Приложение 2 съгласно изискванията на т. 24 от УКИ.  6. Представената годишна данъчна декларация за 2022 г. не съдържа информация за датата на подаване. Съгласно т. 3 от т. 24 от УКИ, следва да се представи: „Годишна данъчна декларация за 2022 г. пред НАП, съобразно разпоредбите на ЗКПО/ЗДДФЛ с входящ номер“. Документът е задължителен по своя характер.  Кандидатът не е отговорил на комуникацията в регламентирания срок и не е предоставил изисканата информация на откритите несъответствия. Съгласно изискванията, посочени в УКИ на процедурата, раздел 24: „При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание или съответно да получи по-малък брой точки“.  В изпълнение на разпоредбата на чл. 34, ал. 2 от ЗУСЕФСУ и когато след допълнително изискване по установения ред на задължително изискуеми по процедурата документи и информация, същите не бъдат предоставени от кандидата или са представени, но не съгласно изискванията, посочени в Условията за кандидатстване и изпълнение на процедурата, както и взимайки предвид законовото разпореждане, указващо, че отстраняването на нередовностите не може да води до подобряване на качеството на проектното предложение, проектно предложение № BG14MFOP001-5.021-0043 не отговаря на Условията, поради което производството по него се прекратява.  В допълнение, кандидатът не отговаря на изискванията за допустимост на кандидатите, посочени в 11.1.3 от УКИ: „Допустими по настоящата процедура за подбор на проекти са само кандидати, които са регистрирани по реда на чл. 25 от ЗРА преди 24.02.2022 година и са осъществявали стопанска дейност през календарната 2022 година“, както тези, посочени в т. 11.1.4 от УКИ: „Допустими по настоящата процедура за подбор на проекти са само кандидати, които са регистрирани по реда на чл. 137 от Закона за ветеринарномедицинската дейност (ЗВД) преди 24.02.2022 година и са осъществявали стопанска дейност през календарната 2022 година“.  Съгласно Приложение № 4 Критерии и методология за оценка на проектни предложения към Условията за кандидатстване и изпълнение по процедура № BG14MFOP001-5.021 „Мерки за предлагане на пазара - сектор „Аквакултури“, при несъответствие с някое от посочените изисквания и критерии за допустимост по процедурата, проектното предложение се отхвърля.  Поради изложените по-горе аргументи, проектно предложение с рег. № BG14MFOP001-5.021-0043 е включено в Списъка на проектните предложения, които не се допускат до етап Техническа и финансова оценка по настоящата процедура. |

**ЗАБЕЛЕЖКА:**

**Съгласно разпоредбите на чл. 34, ал. 3 от ЗУСЕФСУ, кандидатите, чиито проектни предложения са предложени за отхвърляне на етап оценка на административното съответствие и допустимостта по горепосочената процедура, могат да подадат писмени възражения срещу предложението за отхвърлянето им пред Ръководителя на Управляващия орган, в едноседмичен срок от съобщаването.**